open-index/open-wikipedia-markdown huggingface dataset:
เพราะว่า..ฉันรักเธอ

**เพราะว่า..ฉันรักเธอ** เป็นภาพยนตร์ไทยที่ออกฉายในปลายปี พ.ศ. 2531 เป็นผลงานลำดับที่ 32 ของพรพจน์-รัชนีวรรณ กำกับโดยพรพจน์ กนิษฐเสน  และเป็นภาพยนตร์เรื่องสุดท้ายที่ฉายในโรงภาพยนตร์ศาลาเฉลิมไทย 

ภาพยนตร์เรื่องนี้ใช้โรงเรียนเบญจมราชานุสรณ์ จ.นนทบุรี เป็นสถานที่ถ่ายทำเกือบทั้งเรื่อง เพื่อให้เข้ากับเรื่องราวการใช้ชีวิตประจำวันของนักเรียนมัธยมในเรื่อง ส่วนเพลงนำภาพยนตร์ "เพราะว่า...ฉันรักเธอ" ร้องโดยพระเอกของเรื่อง เขียนคำร้องโดย ฉัตรชัย ดุริยประณีต  ภายหลังถูกนำไปบรรจุในอัลบั้ม "ใจ บาง บาง" ของตนเอง (และมีการ Cover ในปี 2552 ร้องโดย ออย ธนา สุทธิกมล เพื่อประกอบละครโทรทัศน์เรื่อง นางกรี๊ด) ชื่อเรื่องตั้งโดย สันติ เศวตวิมล

## เรื่องย่อ
เป็นเรื่องราววุ่นๆ ของหนุ่มสาววัยมัธยม "ฝ้าย" เป็นดาวประจำโรงเรียน ในขณะที่ "ต้น" เป็นลูกชายเจ้าของร้านอาหารตามสั่ง เพราะมีรั้วบ้านอยู่ติดกัน แถมยังรู้สึกไม่ชอบหน้ากันเสียอีก จึงทำให้มักจะมีเรื่องกระทบกระทั่งกันอยู่ประจำ แต่แท้ที่จริงแล้วลึก ๆ ลงไปในใจทั้งคู่หารู้ไหมว่า ความรักกำลังเริ่มก่อตัวขึ้นในทุก ๆ วินาที

## นักแสดง
* ลลิตา ปัญโญภาส - รับบท นิตยา ฝ้าย
* เสกสรร ชัยเจริญ - รับบท ต้น
* เกียรติ กิจเจริญ (ซูโม่กิ๊ก) - รับบท แว่น
* สุเทพ ประยูรพิทักษ์ - รับบท ครูสมชาย
* วทัญญู มุ่งหมาย - รับบท วิลลี่
* นาคร ศิลาชัย - รับบท ห้าว
* ดนัย ศรีภิญโญ - รับบท เด่น
* วสันต์ กรรณภูติ (หมู เอ็มร้อย) - รับบท โต
* มยุรา เศวตศิลา  - รับบท แม่ของฝ้าย, เจ้าของร้านอาหารตามสั่ง
* เด่น ดอกประดู่
* จารุวรรณ ปัญโญภาส - รับบท แม่ของต้น
* วิไลวรรณ วัฒนพานิช - รับบท เจ้าของร้านอาหารข้างโรงเรียน
* นงลักษณ์ เกตุเลขา
* จอย กิตติยา - รับบท ตุ้งติ้ง
* ศิริลักษณ์ ผ่องโชค - รับบท ลูกศิษย์ครูนิตยา

## ข้อมูลเพิ่มเติม
* ด.ญ. ศิริลักษณ์ ผ่องโชค (จอย)ได้ร่วมแสดงด้วย

## อ้างอิง
http://www.thaifilmdb.com/th/pp00564/

พ
พ
หมวดหมู่:ภาพยนตร์ที่ถ่ายทำในจังหวัดนนทบุรี
หมวดหมู่:ภาพยนตร์รักไทย
หมวดหมู่:ภาพยนตร์วัยรุ่นไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
ฟีดเบิร์นเนอร์

**บริษัท ฟีดเบิร์นเนอร์** () เป็นบริการจัดการเว็บฟีดเพื่อสร้างรายได้ผ่านรูปแบบอาร์เอ็สเอ็ส ด้วยการแทรกโฆษณาแบบกำหนดเป้าหมายลงไปในฟีดเป็นหลัก ก่อตั้งใน ค.ศ. 2004 และกูเกิลเข้าซื้อกิจการใน ค.ศ. 2007

## บริการ
ฟีดเบิร์เนอร์เป็นบริการเว็บเซอร์วิซขั้นพื้นฐาน ซึ่งเรียกได้ว่าเป็นการบริการของเว็บ 2.0รูปแบบหนึ่ง ซึ่งทำงานโดยผ่านเอพีไอ ที่ส่งข้อมูลผ่านทางซอฟต์แวร์ให้ผู้ให้บริการอื่นสามารถนำข้อมูลไปใช้ได้ทันที ณ วันที่ 4 สิงหาคม ค.ศ. 2008 (ช่วงที่มีการเผยแพร่สถิติครั้งสุดท้าย) ฟีดเบิร์นเนอร์มีฟีด 1,993,406 ฟีกจากสมาชิก 1,125,264 บัญชี ซึ่ง 249,728 รายนั้นให้บริการด้านพอดแคสต์ และวิดีโอแคสต์ ตัวฟีดของระบบที่ส่งออกไปให้บริการนั้น สามารถถูกแก้ไขและเพิ่มเติมข้อมูลได้หลายทางเช่น การทำลิงก์ไปยังเว็บไซต์อื่นไม่ว่า ดิกก์ หรือ del.icio.us

## ประวัติ
ฟีดเบิร์นเนอร์ได้รับการจัดตั้งใน ค.ศ. 2004 โดยดิก คอสโตโล, อีริก ลันต์, Steve Olechowski และ Matt Shobe ผู้ก่อตั้งสี่คนเป็นที่ปรึกษาร่วมกันที่ Andersen Consulting (ปัจจุบันคือ Accenture).

ในวันที่ 3 มิถุนายน ค.ศ. 2007 กูเกิลได้เข้าซื้อกิจการของฟีดเบิร์นเนอร์ด้วยราคาที่ลือกันว่าอยู่ที่ 100 ล้านดอลลาร์สหรัฐ หนึ่งเดือนต่อมา บริเวณแบบ "โปร" สองส่วน (MyBrand และ TotalStats) ถูกทำให้บริการฟรีแก่ผู้ใช้ทั่วไป

ในวันที่ 26 พฤษภาคม ค.ศ. 2011 กูเกิลประกาศว่าส่วนต่อประสานโปรแกรมประยุกต์ (เอพีไอ) ของฟีดเบิร์นเนอร์จะถูกเลิกใช้ กูเกิลปิดเอพีไอในวันที่ 20 ตุลาคม ค.ศ. 2012

กูเกิลถอด AdSense สำหรับฟีดออกในวันที่ 2 ตุลาคม ค.ศ. 2012 และปิดสิ่งนี้ในวันที่ 3 ธันวาคม ค.ศ. 2012

ในวันที่ 14 เมษายน ค.ศ. 2021 กูเกิลประกาศว่าจะย้ายฟีดเบิร์นเนอร์ไปยังโครงสร้างพื้นฐานใหม่ แต่จะลบฟังก์ชันที่ "ไม่ใช่แกนหลัก" ออก รวมถึงการสมัครรับอีเมล การรับชมที่เป็นมิตรกับเบราว์เซอร์ และการป้องกันด้วยรหัสผ่าน เดิมวางแผนที่จะเกิดในเดือนกรกฎาคม ค.ศ. 2021 แต่ยังไม่เกิดขึ้นจนกระทั่งเดือนกรกฎาคม ค.ศ. 2022

## อ้างอิง

## แหล่งข้อมูลอื่น
* 

หมวดหมู่:ฟีด
หมวดหมู่:เว็บ 2.0
หัวใจ 4 สี

**หัวใจ 4 สี** เป็นภาพยนตร์ไทยที่ออกฉายในปี พ.ศ. 2532 เป็นผลงานลำดับที่ 36 ของพรพจน์-รัชนีวรรณ กำกับโดยพรพจน์ กนิษฐเสน

## เรื่องย่อ
วิภาวี (ลลิตา ปัญโญภาส)ได้งานเป็นพี่เลี้ยงเด็กให้กับวัชระ (ศรัณยู วงศ์กระจ่าง) ทำให้เธอต้องห่างจากพงษ์นรินทร์ (พงษ์พัฒน์ วชิรบรรจง) ที่เป็นเพื่อนสนิท แม้พงษ์นรินทร์ จะไม่อยากให้วิภาวีไปก็ตาม ทั้ง 2 ให้สัญญากันว่าจะเขียนจดหมายถึงกัน เมื่อวิภาวีไปเป็นพี่เลี้ยงเด็ก เธอก็รู้สึกได้ถึงปัญหาของครอบครัววัชระ และเด็กทั้ง 2 ต่างพยายามหาเรื่องแกล้งเธอ เพราะเด็กทั้ง 2 ไม่อยากได้พี่เลี้ยง วิภาวีได้คอยดูแลและช่วยเหลืออย่างเต็มที่ ความใกล้ชิดของวิภาวีและวัชระได้เริ่มก่อเกิดเป็นความรักขึ้น โดยที่ทั้ง 2 ไม่รู้ตัว วิภาวีจะเลือกใครระหว่างพงษ์นริทร์ชายที่ยอมทำเพื่อเธอได้ทุกอย่าง กับวัชระพ่อม่ายลูกติด ที่เธอรู้สึกดีด้วย

## นักแสดง
* ศรัณยู วงศ์กระจ่าง - รับบท วัชระ 
* ลลิตา ปัญโญภาส - รับบท วิภาวี
* พงษ์พัฒน์ วชิรบรรจง - รับบท พงษ์นรินทร์ 
* ธัญญา โสภณ

## อ้างอิง
http://www.thaifilmdb.com/th/tt01033

ห
ห
หนุ่มสาว

**หนุ่มสาว** เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 40 ของพรพจน์-รัชนีวรรณ กำกับโดยโชติรัตน์

เป็นภาพยนตร์ไทยอีกเรื่องที่ พรพจน์ฟิล์ม ได้ยกทีมไปถ่ายทำยังต่างประเทศที่กรุงเวียนนาและซัลเบิร์ก ประเทศออสเตรีย ซึ่งเหตุการณ์ทั้งหมดของเรื่องนี้เกิดขึ้นที่นั่น

## เรื่องย่อ
ลัคกี้ (ลลิตา ปัญโญภาส) รับจ๊อบส่งของได้พบกับกริช (วิลลี่ แมคอินทอช) โดยบังเอิญในงานเลี้ยงของกริช กริชรู้สึกประทับใจในตัวลัคกี้มาก เพราะเธอไม่ได้มีท่าทีสนใจเขาเหมือนกับผู้หญิงคนอื่น จึงได้เริ่มพยายามหาทางเพื่อจะได้ใกล้ชิดกับลัคกี้ ทำให้เขาทั้งสองมีความรู้สึกดีต่อกัน แต่ก็เกิดการเข้าใจผิดกันเกิดขึ้น แล้วความรักของทั้งสองจะดำเนินต่อไปอย่างไร...

## นักแสดง
* ลลิตา ปัญโญภาส - รับบท ลักขณา ลัคกี้
* วิลลี่ แมคอินทอช - รับบท กริช 
*นาคร ศิลาชัย
	
## อ้างอิง
http://www.thaifilmdb.com/th/tt03709

ห
ห
เล่นกับไฟ

**เล่นกับไฟ** เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 38 ของพรพจน์-รัชนีวรรณ กำกับโดยโชติรัตน์

## เรื่องย่อ
สีดา (ชไมพร จตุรภุช) ตัดสินใจยิงตัวตาย เมื่อเธอได้เสียกับธงทอง (ธานินทร์ ทัพมงคล) แฟนของศากุน (ลลิตา ปัญโญภาส) ศากุนทราบข่าวจึงเอาตัวลูกของสีดามาเลี้ยงโดยให้ทุกคนเข้าใจว่าเป็นลูกของตนเอง ศากุนถูกปราย (ศรัณยู วงษ์กระจ่าง) หนุ่มเจ้าชู้แอบหลงรัก โดยศากุนเข้าใจว่าปรายเป็นไอ้ตัวธงทองกลับมาหาศากุนอีกรวมทั้งทิพย์วารีน้องสาวธงทองยังเป็นคู่ขาปรายอีกด้วยปรายถูกคนลอบทำร้ายจนตาบอดทำให้ศากุนกับปรายเข้าใจกัน แต่ธงทองไม่ยอมเลิกรา ตุลา (ศตวรรษ ดุลยวิจิตร) เพื่อนสนิท ศากุนเอาไว้ได้ทั้ง ๆ ที่ตัวเองตาบอดเมื่อเรื่องร้ายผ่านไปชีวิตของทั้งคู่จึงมีความสุข

## นักแสดง
* ลลิตา ปัญโญภาส - รับบท ศากุน
* ศรัณยู วงษ์กระจ่าง - รับบท ปราย
* ธานินทร์ ทัพมงคล - รับบท  ธงทอง
* ชไมพร จตุรภุช​ -​ รับบท​  สีดา
* ศตวรรษ ดุลยวิจิตร - รับบท  ตุลา

## ข้อมูลเพิ่มเติม
* น้องตูมตาม อดีตดาราเด็กผู้มีชื่อเสียงมากในยุคนั้น ร่วมแสดงด้วย

## อ้างอิง
http://www.thaifilmdb.com/th/tt00541

ล
ล
หมวดหมู่:ภาพยนตร์ที่กำกับโดย โชติรัตน์ รักเริ่มวงศ์
เดอะวัน (อัลบั้มเพลง)

**เดอะวัน** (The One) เป็นชื่ออัลบั้มเพลงชุดที่หกของวงดนตรี ซิลลี่ ฟูลส์ วางจำหน่ายเมื่อวันที่ 26 มีนาคม พ.ศ. 2551 ชุดนี้มีการเปลี่ยนแปลงในตำแหน่งนักร้องนำโดย "โต" ณัฐพล พุทธภาวนา โดยสมาชิกของวงอีก 3 คน คือ จักรินทร์ จูประเสริฐ เทวฤทธิ์ ศรีสุข และ ต่อตระกูล ใบเงิน เกิดความเห็นที่ไม่ตรงกันในบางเรื่อง และการทำงานของโตที่ขัดกับหลักศาสนาอิสลาม จนต้องที่มีเสียงแหบกังวานอันเป็นเอกลักษณ์ เข้ามาทำงานแทนกับบ้านหลังใหม่ จาก จีเอ็มเอ็ม แกรมมี่ ไปอยู่ที่ บริษัท อาร์เอส จำกัด (มหาชน) เพลงฮิตในอัลบั้มนี้ได้แก่เพลง โง่ เราเป็นคนเลือกเอง รั้งรอ และเหนื่อยแล้ว นอกจากนี้ ยังได้ออกอัลบั้ม The One ในรูปแบบ Limited Edition โดยเป็นการเปลี่ยนเนื้อเพลงจากภาษาไทย เป็นภาษาอังกฤษ แต่ใช้ดนตรีเดิม

## รายชื่อเพลง

หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2551
ลำดวน

**ลำดวน** (ชื่อวิทยาศาสตร์: *Sphaerocoryne lefevrei*) มีชื่อตามภาษาท้องถิ่นว่า หอมนวล (ภาคเหนือ) ลำดวน (ภาคอีสาน) เป็นไม้ดอกชนิดหนึ่งมีถิ่นกำเนิดในเอเชียตะวันออกเฉียงใต้ และเป็นพันธุ์ไม้มงคลพระราชทานประจำจังหวัดศรีสะเกษ นอกจากนี้ ดอกหอมนวลยังเป็นดอกไม้ประจำมหาวิทยาลัยแม่ฟ้าหลวง และมหาวิทยาลัยราชภัฏศรีสะเกษด้วย

## ลักษณะทางพฤกษศาสตร์
ลำดวนเป็นไม้ต้นขนาดกลาง สูง 5 - 20 เมตร ไม่ผลัดใบ เรือนยอดรูปกรวย หนาทึบ ลำต้นเปลาตรง มีเปลือกสีน้ำตาล แตกขรุขระเป็นสะเก็ด ใบเดี่ยว เรียงสลับ แผ่นใบรูปขอบขนานหรือรูปใบหอก กว้าง 2.5-4 เซนติเมตร ยาว  5-11.5 เซนติเมตร ปลายใบแหลมโคนใบสอบหรือมน ดอกมีสีนวลกลิ่นหอม ออกเดี่ยวตามซอกใบที่ปลายกิ่ง กลีบดอกหนาและแข็ง กลีบดอก ชั้นนอก 3 กลีบแผ่ออก ชั้นใน 3 กลีบ หุบเข้าหากัน เมื่อบานเส้นผ่าศูนย์กลางประมาณ 2 เซนติเมตร ลักษณะผลเป็นผลกลุ่มทรงกลม เส้นผ่าศูนย์กลางประมาณ 0.6  เซนติเมตร สีเขียว เมื่อสุกสีดำ รสหวานอมเปรี้ยว

ออกดอกเดือนธันวาคม - กุมภาพันธ์ 

## อนุกรมวิธาน
ลำดวนเคยใช้ชื่อวิทยาศาสตร์ว่า *Melodorum fruticosum* Lour. มาเป็นเวลานาน แต่ต่อมาพบว่าแท้จริงแล้ว *M. fruticosum* เป็นชื่อพ้องของ *Uvaria siamensis* หรือนมแมว ซึ่งเป็นพืชต่างชนิดกัน ชื่อพฤกษศาสตร์ที่ถูกต้องของลำดวนในปัจจุบันใช้ว่า *Sphaerocoryne lefevrei* (Baill.) D. M. Johnson & N. A. Murray

## สัญลักษณ์ประจำจังหวัด
* จังหวัดศรีสะเกษ

## สัญลักษณ์ประจำ[[สถานศึกษา]]
* มหาวิทยาลัยแม่ฟ้าหลวง  จังหวัดเชียงราย
* มหาวิทยาลัยราชภัฏศรีสะเกษ จังหวัดศรีสะเกษ
* โรงเรียนบดินทรเดชา (สิงห์ สิงหเสนี) ๒ กรุงเทพมหานคร

## ดูเพิ่ม

* รายชื่อพันธุ์ไม้มงคลพระราชทานประจำจังหวัด

## อ้างอิง

*สารานุกรมสมุนไพร รวมหลักเภสัชกรรมไทย ISBN 974-277-385-8 พิมพ์ครั้งที่ 1 พ.ศ. 2540

## แหล่งข้อมูลอื่น
* 
* 

หมวดหมู่:ไม้ดอกไม้ประดับ
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:ต้นไม้ประจำมหาวิทยาลัย
หมวดหมู่:วงศ์กระดังงา
หมวดหมู่:ไม้ยืนต้น
ฮีโรส์ออฟไมต์แอนด์เมจิก

**ฮีโร่ ออฟไ มต์ แอนด์ เมจิค** เป็นเกมส์แนว Strategy ออกจำหน่ายโดย New World Computing

## วิดีโอเกมส์
**[[ฮีโร่ ออฟ ไมต์ แอนด์ เมจิค: A Strategic Quest]]* (1995)
**[[ฮีโร่ ออฟ ไมต์ แอนด์ เมจิค II]]* (1996)
***The Price of Loyalty* (1997)
**[[ฮีโร่ ออฟ ไมต์ แอนด์ เมจิค III]]* (1999)
***[[Armageddon's Blade]]* (1999)
***[[ฮีโร่ ออฟ ไมต์ แอนด์ เมจิค III: เดอะ ชาโดว์ ออฟ เดธ|เดอะ ชาโดว์ ออฟ เดธ]]* (2000)
**[[ฮีโร่ ออฟ ไมต์ แอนด์ เมจิค IV]]* (2002)
***The Gathering Storm* (2002)
***Winds of War* (2003)
**[[ฮีโร่ ออฟ ไมต์ แอนด์ เมจิค V]]* (2006)
***[[แฮมเมอร์ ออฟ เฟต]]* (2006)
***[[ไทร์บ ออฟ เดอะ อีสต์]]* (2007)

หมวดหมู่:วิดีโอเกม
ฮีโรส์ออฟไมต์แอนด์เมจิก IV

**ฮีโร่ ออฟ ไมต์ แอนด์ เมจิค 4** เป็นเกมส์ประเภท turn-based strategy game ออกจำหน่าย 28 มีนาคม ค.ศ. 2002 พัฒนาโดย New World Computing เขียนโดย the 3DO Company

## ลักษณะของการเล่น
คุณสามารถเลือก 6 เผ่าคือ Chaos Nature Death Order Might และ Heaven พอเทิร์นการเคลื่อนที่ของคุณหมด คุณสามารถกด Turn ที่เป็นนาฬิกาทรายได้

## ภาคเสริม
ฮีโร่ ออฟ ไมต์ แอนด์ เมจิค 4 มีภาคเสริม 2 อันคือ The Gather Storm และ Wind Of War

## ดูเพิ่ม
*
*Gamestats.com rating  (cf. HoMM3 )
*[ A gallery of portraits and buildings 

[หมวดหมู่:วิดีโอเกมที่มีตัวละครเอกหญิง]
แคทวูแมน (ภาพยนตร์)

**แคทวูแมน**  () เป็นภาพยนตร์ซูเปอร์ฮีโรสัญชาติสหรัฐ ค.ศ. 2004 ที่กำกับโดย Pitof และเขียนบทโดย จอห์น รอเจอร์ส, จอห์น แบรนคาโตและไมเคิล เฟอร์ริส จากเนื้อเรื่องโดยเธเรซา รีเบ็ก แบรนคาโต และเฟอร์ริส เสียงดนตรีโดย Klaus Badelt ภาพยนตร์นี้อิงอย่างหลวม ๆ จากตัวละครแคทวูแมนของดีซีคอมิกส์

## นักแสดง

## คำตอบรับ
### บอกซ์ออฟฟิศ
*แคทวูแมน*ทำรายได้ในสหรัฐและแคนาดาไป 40.2 ล้านดอลลาร์สหรัฐ และในดินแดนอื่นกับทั่วโลกทำรายได้ 42.2 ล้านดอลลาร์สหรัฐ รวมแล้วได้ 82.4 ล้านดอลลาร์สหรัฐต่อต้นทุนการผลิต 100 ล้านดอลลาร์สหรัฐ กลายเป็นบอกซ์ออฟฟิศที่ประสบความล้มเหลว

ภาพยนตร์นี้ทำรายได้ตอนสุดสัปดาห์เปิดตัวเพียง 16.7 ล้านดอลลาร์สหรัฐในโรงภาพยนตร์ 3,117 แห่ง ด้วยรายได้เฉลี่ยโรงละ 5,366 ดอลลาร์สหรัฐ ทำให้ภาพยนตร์ทำรายได้อยู่ในอันดับ 3 เป็นรองเพียง *[[สุดยอดเกมล่าจารชน]]* และ *[[ไอ โรบอท พิฆาตแผนจักรกลเขมือบโลก]]*

### คำวิจารณ์

## วิดีโอเกม

วิดีโอเกมที่อิงจาก *แคทวูแมน* พัฒนาโดย Argonaut Games และเผยแพร่โดย Electronic Arts สหราชอาณาจักร เกมนี้มีเสียงพาหย์โดย Jennifer Hale รับบทเป็นตัวละครชื่อเรื่อง แม้ว่าเกมนี้จะได้รับแรงบันดาลใจจากภาพยนตร์ แต่เนื้อเรื่องของเกมแตกต่างออกไปอย่างมาก เมื่อเปิดตัว เกมได้รับคำวิจารณ์เชิงลบเช่นเดียวกับภาพยนตร์ที่เกมอิงมา และได้คะแนนต่ำใน Metacritic

## ภาพยนตร์แอนิเมชันที่ถูกยกเลิก
ใน ค.ศ. 2003 Warner Bros. ได้ติดต่อบอยด์ เคิร์กแลนด์ โปรดิวเซอร์ของ *Batman: The Animated Series* ให้เขียนบทภาพยนตร์แอนิเมชันเรื่อง *แคทวูแมน* ฉบับภาพยนตร์แผ่น ซึ่งตั้งใจจะนำมาเชื่อมโยงกับภาพยนตร์ แม้ว่าบทภาพยนตร์จะเสร็จสมบูรณ์แล้ว แต่สุดท้ายโปรเจ็กต์นี้ก็ถูกยกเลิกไปเนื่องจากภาพยนตร์ประสบความล้มเหลวทั้งในด้านคำวิจารณ์และรายได้

## ดูเพิ่ม
* แคตวูแมน (วิดีโอเกมส์)

## อ้างอิง

## ดูเพิ่ม

* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:แคตวูแมน (ตัวละคร)
คาโรลีเนอแห่งบาเดิน

thumb|right|190px|เจ้าหญิงคาโรลีเนอแห่งบาเดิน
**คาโรลีเนอแห่งบาเดิน สมเด็จพระราชินีแห่งบาวาเรีย** () เป็นพระธิดาใน คาร์ล ลูทวิช เจ้าชายรัชทายาทแห่งบาเดิน และเจ้าหญิงอามาลีแห่งเฮ็สเซิน-ดาร์มชตัท เสด็จพระราชสมภพเมื่อวันที่ 13 กรกฎาคม พ.ศ. 2319 พระองค์เป็นพระขนิษฐาฝาแฝดของ เจ้าหญิงคาธารินา อมาลี แห่งบาเดิน

## อภิเษกสมรส
พระองค์ได้ทรงอภิเษกสมรสกับ พระเจ้ามัคซีมีลีอานที่ 1 โยเซ็ฟ แห่งบาวาเรีย เมื่อวันที่ 9 มีนาคม พ.ศ. 2340 มีพระราชโอรสและพระราชธิดารวม 8 พระองค์ ได้แก่  

* สิ้นพระชนม์เมื่อประสูติ ยังไม่มีพระนาม ในปี พ.ศ. 2342
* เจ้าชายมัคซีมีลีอาน โยเซ็ฟแห่งบาวาเรีย ประสูติเมื่อปี พ.ศ. 2343 สิ้นพระชนม์กะทันหันเมื่อปี พ.ศ. 2346 
* พระราชธิดาฝาแฝด
** เจ้าหญิงเอลิซาเบธ ลูโดวิกาแห่งบาวาเรีย พระราชสมภพในปี พ.ศ. 2344 ทรงอภิเษกสมรสกับ สมเด็จพระเจ้าฟรีดริช วิลเฮลมที่ 4 แห่งปรัสเซีย สวรรคตเมื่อปี พ.ศ. 2416
** เจ้าหญิงอมาลี เอากุสเทอแห่งบาวาเรีย พระราชสมภพในปี พ.ศ. 2344 ทรงอภิเษกสมรสกับ เจ้าชายโยฮันน์แห่งแซกโซนีซึ่งต่อมาเป็น สมเด็จพระเจ้าโยฮันน์แห่งแซกโซนี  มีพระราชโอรสและพระราชธิดารวม 9 พระองค์ เสด็จสวรรคตในปี พ.ศ. 2420
* พระราชธิดาแฝดคู่ที่ 2 
** เจ้าหญิงมาเรีย อันนาแห่งบาวาเรีย พระราชสมภพเมื่อวันที่ 27 มกราคม พ.ศ. 2348 พระองค์ทรงอภิเษกสมรสกับสมเด็จพระเจ้าฟรีดริช เอากุสท์ที่ 2 แห่งแซกโซนี ไม่มีพระราชโอรสและพระราชธิดา สวรรคตเมื่อวันที่ 13 กันยายน พ.ศ. 2420 
** เจ้าหญิงโซฟีแห่งบาวาเรีย ประสูติเมื่อวันที่ 27 มกราคม พ.ศ. 2348 พระองค์ทรงอภิเษกสมรสกับอาร์ชดยุกฟรานซ์ คาร์ลแห่งออสเตรีย พระราชโอรสในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และพระมเหสีองค์ที่ 2 เจ้าหญิงมาเรีย เทเรซ่าแห่งซิชิลีทั้งสอง โดยภายหลังอภิเษกสมรส พระองค์ทรงได้รับการสถาปนาเป็น **อาร์ชดัชเชสแห่งออสเตรีย** (Her Imperial and Royal Highness Archduchess Sophie of Austria) มีพระโอรส 3 พระองค์ และพระธิดา 1 พระองค์ สิ้นพระชนม์เมื่อวันที่ 28 พฤษภาคม พ.ศ. 2415
* เจ้าหญิงลูโดวิกาแห่งบาวาเรีย ประสูติเมื่อวันที่ 30 สิงหาคม พ.ศ. 2351 ทรงอภิเษกสมรสกับเจ้าชายมักซีมีเลียน โยเซฟ ดยุกในบาวาเรีย มีพระราชโอรสพระราชธิดารวม 10 พระองค์ สิ้นพระชนม์เมื่อวันที่ 25 มกราคม พ.ศ. 2435 
* เจ้าหญิงมัคซิมิเลียนา โยเซฟาแห่งบาวาเรีย ประสูติเมื่อปี พ.ศ. 2353 สิ้นพระชนม์ปี พ.ศ. 2364

สมเด็จพระราชินีคาโรลิเนอเสด็จสวรรคตเมื่อวันที่ 13 พฤศจิกายน พ.ศ. 2384

 

หมวดหมู่:ราชวงศ์วิทเทิลส์บัค
หมวดหมู่:ราชินีแห่งบาวาเรีย
หมวดหมู่:สมเด็จพระราชินี
หมวดหมู่:พระเจ้ามัคซีมีลีอานที่ 1 โยเซ็ฟ แห่งบาวาเรีย
ขบวนการเอกราชเตอร์กิสถานตะวันออก

[thumb|right|200px|ธงของสาธารณรัฐเตอร์กิสถานตะวันออก ใช้ใน [http://www.crwflags.com/fotw/flags/cn-uighr.html established]  [กัชคาร์, จีน เมื่อ พ.ศ. 2476]]
**ขบวนการเอกราชเตอร์กิสถานตะวันออก** () เป็นคำกว้าง ๆ ที่ใช้เรียกกลุ่มที่เรียกร้องเอกราชในเขตปกครองซินเจียงในจีน ซึ่งเป็นดินแดนที่ขบวนการเหล่านี้เรียกว่า เตอร์กิสถานตะวันออก กลุ่มเหล่านี้ได้รับการสนับสนุนจากโลกอิสลามและรัสเซีย มีทั้งกลุ่มที่อิงและไม่อิงศาสนา กลุ่มที่อิงศาสนามักได้รับการสนับสนุนจากฏอลิบานในอัฟกานิสถานหรืออิหร่าน

ในหลายกรณี มีกลุ่มที่ให้ความสำคัญกับชาวอุยกูร์ที่เป็นมุสลิม โดยไม่ให้ความสำคัญกับชนกลุ่มน้อยที่ไม่ใช่มุสลิม เช่น ชาวฮั่น ชาวทิเบต และมักใช้คำอุยกูริสถานเพื่อให้เป็นรัฐสำหรับชาวอุยกูร์ กลุ่มนี้มักเป็นพันธมิตรของสหภาพโซเวียตมาก่อน และมีผู้นำบางส่วนอยู่ในรัสเซีย คาซัคสถาน และคีร์กีซสถาน ซึ่งกลุ่มนี้จะถือว่ากลุ่มชาติพันธุ์อื่นเป็นชนส่วนน้อย

อย่างไรก็ตามมีหลายกลุ่มที่สนับสนุนทังแนวคิดการเป็นรัฐอิสลามและรัฐเตอร์กิสถานแห่งซินเจียง การจัดตั้งสาธารณรัฐเตอร์กิสถานตะวันออกเป็นตัวอย่างที่ดี แนวคิดที่แตกต่างกันทำให้เกิดความแตกแยกภายในองค์กร

## แหล่งข้อมูลอื่น
* Uyghur American Association
* Uyghur Human Rights Project
* World Uyghur Congress 
* The Turkistan Newsletter
* The Uyghur Information Agency 
* East Turkistan Information Center
* East Turkistan National Freedom Center 
* Swedish Uygur Committe 
* Terrorism - In the Spotlight: ETIM
* US Treasury Dept. on Addition of ETIM to Terrorist List 
* BBC News - China 'foils Olympic terror plot'

หมวดหมู่:ขบวนการทางการเมืองในประเทศจีน
หมวดหมู่:ขบวนการเอกราช
หมวดหมู่:กรณีพิพาทระหว่างประเทศ
พิณ

ไฟล์:Double_harp.JPG|ฮาร์ป
ไฟล์:Lute (by Princess Ruto, 2013-02-11).jpg|ลูต


**พิณ** อาจหมายถึง 
* พิณ เครื่องดนตรีพื้นบ้านอีสาน
* ฮาร์ป (harp) เครื่องดนตรีสากล
* ลูต (lute) เครื่องดนตรีสากล
ทิเบต (แก้ความกำกวม)

**ทิเบต** อาจหมายถึง
* ทิเบต ดินแดนทางประวัติศาสตร์และวัฒนธรรมที่ซึ่งเขตแดนและการปกครองยังเป็นที่ถกเถียง
** ชาวทิเบต 
* ที่ราบสูงทิเบต ภูมิภาคที่ราบสูงในทวีปเอเชีย ตั้งอยู่ทางเหนือของเทือกเขาหิมาลัย
* เขตปกครองตนเองทิเบต ของสาธารณรัฐประชาชนจีน
* ฝ่ายบริหารกลางทิเบต ซึ่งมีสถานะเป็นรัฐบาลพลัดถิ่นของทิเบต (และขบวนการเรียกร้องเอกราชของทิเบตอื่น เช่น ขบวนการทิเบตเอกราชนานาชาติ)
* ภาษาทิเบต ซึ่งเป็นภาษาในตระกูลภาษาจีน-ทิเบต สาขาทิเบต-พม่า
* อักษรทิเบต ซึ่งเป็นอักษรที่ใช้เขียนภาษาทิเบตและภาษาซองคา ได้รับอิทธิพลจากอักษรเทวนาครี

## สมัยหรือรัฐในประวัติศาสตร์
* จักรวรรดิทิเบต ประเทศในคริสต์ศตวรรษที่ 7–9
* ทิเบตในการปกครองของราชวงศ์หยวน
* ทิเบตในการปกครองของราชวงศ์ชิง
* ทิเบต (ค.ศ. 1912–1951) รัฐเอกราช
* พื้นที่ทิเบตซึ่งเป็นเขตปกครอง ระหว่าง ค.ศ. 1928 ถึง 1959
สถานีบอนด์สตรีท

**สถานีบอนด์สตรีท** () เป็นสถานีหนึ่งของรถไฟใต้ดินลอนดอน ทางเข้าสถานีอยู่ภายในศูนย์การค้า *เวสต์วัน* () ซึ่งตั้งอยู่บนมุมของของถนนออกซฟอร์ด และ ถนนดาวีส์

สถานีนี้ตั้งอยู่บนสายเซ็นทรัลระหว่างสถานีมาร์เบิลอาร์ชและสถานีออกซฟอร์ดเซอร์คัส และบนสายจูบิลี ระหว่างสถานีเบเคอร์สตรีทและสถานีกรีนพาร์ก สถานีบอนด์สตรีทอยู่ในเขต 1

## สมุดภาพ

ภาพ:BondStTilework fx wb.jpg|งานฝาหนังบนชานชาลาสายจูบิลี


## อ้างอิง

บอนด์สตรีท
บอนด์สตรีท
บอนด์สตรีท
บอนด์สตรีท
แคตวูแมน (วิดีโอเกม)

**แคตวูแมน** เป็นเกมส์แนวแอ็คชัน ผจญภัย เริ่มผลิตเมื่อปี 2004 ออกวางจำหน่ายโดย Electronic Arts UK / Argonaut Games 

## แหล่งข้อมูลอื่น
* *[http://gamespot.com/ps2/action/catwoman/index.html Catwoman]* ใน GameSpot

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีปฏิปักษ์หญิง
หมวดหมู่:วิดีโอเกมที่พัฒนาขึ้นในประเทศฝรั่งเศส
เกมสปอต

160px|thumb|right|ตราสัญลักษณ์เกมสปอต
**เกมสปอต** () เป็นเว็บไซต์ที่รวมเกมส์แบบต่างๆ ทั้งรูปภาพ วันเดือนปีที่ผลิตทั้ง PC XBOX 360 WII PS3 PS2 PSP และ DS เว็บนี้สร้างโดย Pete Deemer Vince Broady Jon Epstein

## แหล่งข้อมูลอื่น
* http://www.gamespot.com

หมวดหมู่:เว็บไซต์
หมวดหมู่:การควบรวมและเข้าซื้อกิจการในปี พ.ศ. 2565
มฤคทายวัน

**มฤคทายวัน** อาจหมายถึง
* พระราชนิเวศน์มฤคทายวัน : พระตำหนักประทับแรมของพระบาทสมเด็จพระมงกุฎเกล้าเจ้าอยู่หัว ที่จังหวัดเพชรบุรี
* ป่าอิสิปตนมฤคทายวัน : ป่าใหญ่ใกล้เมืองพาราณสี อันเป็นสถานที่ซึ่งพระพุทธเจ้าทรงแสดงปฐมเทศนาแก่ปัญจวัคคีย์
การใช้และการตั้งราคาแก๊สโซลีนและน้ำมันดีเซล

thumb|160px|ตัวอย่างราคาน้ำมันจากประเทศเยอรมนีเมื่อปี พ.ศ. 2550 ราคาอยู่ที่ 1.319 €/L=US$7.65/gal
thumb|ค่าเฉลี่ยของราคาแก๊สโซลีนทั่วโลกในเดือนพฤษภาคม พ.ศ. 2551 ประเทศที่มีสีจางกว่าเป็นประเทศที่ราคาแก๊สสูงมาก

## ราคาแก๊สโซลีนเฉลี่ยทั่วโลก
ดูเพิ่มได้ที่ ภาษีเชื้อเพลิง สำหรับข้อมูลของแต่ละประเทศ

**คณะกรรมการร่วมมือทางเทคนิคเยอรมนี (GTZ) ** ได้จัดตั้งบัญชีราคาแก๊สโซลีนทั่วโลกทุกปี ตั้งแต่ปี ค.ศ. 1991 และผลลัพธ์ในปี ค.ศ. 2007 สามารถดูได้ที่หน้า 96 และ 97 ในเอกสารนี้

## ดูเพิ่ม

* Price of petroleum
* Gasoline price website
* Electricity_tariff
* Zone pricing

## อ้างอิง

"XE.com - The World's Favorite Currency and Foreign Exchange Site". Euro to US dollar conversions. Other currency conversions, too.

หมวดหมู่:ประวัติศาสตร์เศรษฐกิจ
หมวดหมู่:พลังงาน
หมวดหมู่:เชื้อเพลิง
หมวดหมู่:น้ำมัน
หมวดหมู่:ปิโตรเลียม
หมวดหมู่:การกำหนดราคา
บัตรเดินทางในลอนดอน

right|thumb|200px|บัตรเดินทางรถไฟในลอนดอน

**บัตรเดินทางในลอนดอน** หรือ **ทราเวลการ์ด** ( - สำหรับบัตรเดินทางปกติใช้ว่า Travel card) เป็นบัตรกระดาษ (ตั๋ว) สำหรับใช้ในระบบขนส่งมวลชนในกรุงลอนดอน ซึ่งมีอายุแตกต่างกันตั้งแต่หนึ่งวันถึงหนึ่งปี บัตรเดินทางเหล่านี้ถูกผลิตโดยองค์การคมนาคมสำหรับลอนดอน (TfL) และระบบรถไฟแห่งชาติ

## รูปแบบของการคมนาคม
ผู้ใช้บัตรเดินทางสามารถใช้บัตรกับรูปแบบของการคมนาคมที่กำหนดภายในบริเวณนครลอนดอนและปริมณฑล ดังนี้:

* รถเมล์ลอนดอน รวมถึงเฉพาะบางบริการเท่านั้นที่ออกนอกเขตนครลอนดอนและปริมณฑล
* รถไฟใต้ดินลอนดอน
* รถไฟเหนือดินลอนดอน
* รถไฟเบาสายดอคแลนด์ส
* ระบบรถไฟแห่งชาติ ยกเว้น รถไฟฮีทโธรว์เอกซ์เพรส 
* แทรมลิงก์

ผู้ใช้ยังจะได้รับส่วนลด 33% สำหรับบริการทางแม่น้ำของลอนดอนเฉพาะบางบริการ

## บัตรกระดาษและบัตรออยสเตอร์
เมื่อซื้อบัตรที่สถานีรถไฟใต้ดินหรือผู้แทนจัดจำหน่ายขององค์การคมนาคมสำหรับลอนดอน บัตรเดินทางหนึ่งและสามวันถูกขายในรูปแบบของตั๋วกระดาษโดยมีแถบแม่เหล็กติดมาด้วย และบัตรเดินทางที่มีอายุมากกว่าเจ็ดวันจะอยู่ในรูปแบบของบัตรออยสเตอร์

## เขตบัตรเดินทาง (โซน)
การเดินทางโดยใช้บัตรเดินทางนี้ถูกจัดอยู่ในเขต (โซน) ด้วยกันทั้งหมด 6 เขตและมีศูนย์กลางเดียวกัน (อีก 3 เขต คือเขต 7-9 เป็นเขตช่วยเหลือ 6 เขตเหล่านี้) เขต 1 (ซึ่งรวมบริเวณศูนย์กลางของนครหลวงลอนดอนและเวสต์เอนด์) อยู่ตรงกลางในสุด และ เขต 6 (ซึ่งรวมท่าอากาศยานลอนดอนฮีทโธรว์และสถานที่ต่าง ๆ เช่น อักซบริดจ์ อัปมินสเตอร์ ออร์พิงตัน) ในขอบนอกสุด (ดูแผนที่เขตบัตรเดินทางบนเว็บไซต์ของ TfL )

เขตต่าง ๆ ถูกใช้ในวิธีต่าง ๆ ที่แตกต่างกัน สำหรับรูปแบบของการคมนาคมต่าง ๆ ดังนี้:

หากเจ้าหน้าที่พบว่าบุคคลมีการออกจากโซนที่กำหนดบนบัตร บุคคลนั้นจะโดนปรับทันที

## อ้างอิง


หมวดหมู่:การขนส่งในลอนดอน
ยูกิ มูราอิ

**ยูกิ มูราอิ** () นักมวยสากลชาวญี่ปุ่น เกิดเมื่อ 11 กรกฎาคม พ.ศ. 2522 ที่เมืองซาไก จังหวัดโอซากะ ประเทศญี่ปุ่น สถิติการชก 28 ครั้ง ชนะ 12 (น็อค 3) เสมอ 4 แพ้ 12 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ ABCO รุ่นซูเปอร์ฟลายเวทเมื่อ 23 มิถุนายน 2549 แพ้คะแนน เดวิด นครหลวงโปรโมชั่น ที่ นนทบุรี
** ชิงแชมป์ ABCO เฉพาะกาลรุ่นซูเปอร์ฟลายเวทเมื่อ 7 กันยายน 2549 แพ้คะแนน ฉัตรชัย อีลิทยิม ที่ สมุทรสงคราม

## อ้างอิง

* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:บุคคลจากซาไก
พาวเวอร์เรนเจอส์ซีโอ : แบตเทิลเรเซอส์

**พาวเวอร์เรนเจอส์ซีโอ : แบตเทิลเรเซอส์** () เป็นวิดีโอเกมแข่งรถซูเปอร์แฟมิคอมที่เผยแพร่ในเดือนกันยายน ค.ศ. 1996 โดยบันได

เกมนี้อิงจาก*[[พาวเวอร์เรนเจอร์]]* *[[พาวเวอร์เรนเจอส์ซีโอ|ซีโอ]]* โดยมีกราฟิกส์ Mode 7 

## คำตอบรับ

The Feature Creature ของ*[[เกมโปร]]*ให้คะแนนเกมไป 2 ต่อ 5 ในทุกหมวดหมู่ (กราฟิกส์, เสียง, การควบคุม และ FunFactor)

## อ้างอิง

## แหล่งข้อมูลอื่น
* ''Power Rangers Zeo: Battle Racers'' at GameFAQs

หมวดหมู่:วิดีโอเกมที่มีตัวละครเอกหญิง
หมวดหมู่:เกมจากค่ายบันได
หมวดหมู่:วิดีโอเกมซูเปอร์ฮีโร
ศูนย์มานุษยวิทยาสิรินธร (องค์การมหาชน)

**ศูนย์มานุษยวิทยาสิรินธร (องค์การมหาชน) ** () เป็นศูนย์ข้อมูลความรู้ทางด้านมานุษยวิทยา โบราณคดี ประวัติศาสตร์ ชาติพันธุ์ศึกษา วัฒนธรรมและความรู้ท้องถิ่นของประเทศไทยและภูมิภาคเอเชียตะวันออกเฉียงใต้ ทำหน้าที่เก็บรวบรวมบันทึกความรู้ในรูปแบบต่าง ๆ สนับสนุนการสร้างความรู้ใหม่ และเผยแพร่ผลงานการค้นคว้าให้แก่ประชาชนทั่วไป

## ประวัติ
มหาวิทยาลัยศิลปากร ได้ริเริ่มจัดตั้งศูนย์มานุษยวิทยาสิรินธร ในปี พ.ศ. 2532 เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสที่ทรงเจริญพระชนมายุ 3 รอบ ในปี พ.ศ. 2534 จัดตั้งโดยพระราชกฤษฎีกาจัดตั้งเป็นหน่วยงานเทียบเท่าคณะภายในมหาวิทยาลัยศิลปากร ซึ่งต่อมาในปี พ.ศ. 2537 มหาวิทยาลัยศิลปากร จึงได้เสนอให้ปรับโครงสร้างศูนย์ฯ ด้วยการจัดระบบรูปแบบที่ไม่ต้องขึ้นกับระบบราชการ ระหว่างปี พ.ศ. 2538 - พ.ศ. 2542

ปี พ.ศ. 2541 ศูนย์มานุษยวิทยาสิรินธรได้ดำเนินการกิจกรรมทางวิชาการอย่างสมบูรณ์ และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตรกิจการของศูนย์ฯ ในวันที่ 9 มีนาคม พ.ศ. 2542

หลังจากสิ้นสุดระยะเวลาของการจัดรูปแบบนอกระบบราชการในปี พ.ศ. 2543 คณะรัฐมนตรีจึงมีมติให้ศูนย์ฯ เป็นองค์การมหาชน เมื่อวันที่ 15 พฤศจิกายน พ.ศ. 2543 สังกัดทบวงมหาวิทยาลัย จนกระทั่งปี พ.ศ. 2545 ได้มีการปรับปรุงกระทรวง ทบวง กรม จึงโอนมาสังกัดกระทรวงวัฒนธรรม ดังเช่นปัจจุบัน

## หน่วยงานภายใน
ศูนย์มานุษยวิทยาสิรินธร แบ่งส่วนงานออกเป็น 3 ส่วน คือ

สำนักวิชาการและสารสนเทศ 
* ฝ่ายวิจัยและส่งเสริมวิชาการ
* ฝ่ายสื่อสารสังคมและขับเคลื่อนนโยบายสาธารณะ
* ฝ่ายคลังข้อมูลวิชาการ
* ฝ่ายบริการสารสนเทศ
สำนักอำนวยการ

* ฝ่ายเทคโนโลยีดิจิทัล
* ฝ่ายบริหารสินทรัพย์และบริการกลาง
* ฝ่ายยุทธศาสตร์และคลัง

งานตรวจสอบภายใน

## ที่อยู่
เลขที่ 20 ถนนบรมราชชนนี แขวงตลิ่งชัน เขตตลิ่งชัน กรุงเทพฯ 10170, โทรศัพท์ 0 2880 9429, แฟกซ์  0 2880 9332

## อ้างอิง

## แหล่งข้อมูลอื่น
* http://www.sac.or.th
* 

ม
ม
หมวดหมู่:องค์การทางมานุษยวิทยา
หมวดหมู่:องค์การที่ก่อตั้งในปี พ.ศ. 2532
หมวดหมู่:พิพิธภัณฑ์ในเขตตลิ่งชัน
หมวดหมู่:สถานที่ที่ตั้งชื่อตามพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
หมวดหมู่:หน่วยงานของรัฐบาลไทยในเขตตลิ่งชัน
รัชชุ สุระจรัส

**รัชชุ สุระจรัส** (เกิด 3 พฤศจิกายน พ.ศ. 2532) ชื่อเล่น **ว่าน** เป็นนักแสดง นักดนตรี พิธีกรชาวไทย มีผลงานการแสดงภาพยนตร์อย่างเรื่อง ซีซันส์เชนจ์ เพราะอากาศเปลี่ยนแปลงบ่อย, ปิดเทอมใหญ่ หัวใจว้าวุ่น และ บุญชู ไอ-เลิฟ-สระ-อู 

เป็นลูกชายคนโต มีน้องสาว 1 คน คือ ป่าน-ระภา สุระจรัส (ป่าน ไมค์ไอดอล) และน้องชายอีก 1 คน จบการศึกษาระดับมัธยมปลายจาก โรงเรียนสาธิตมหาวิทยาลัยศรีนครินทรวิโรฒ ปทุมวัน จบการศึกษาระดับปริญญาตรี เกียรตินิยมอันดับ 2 จาก คณะสถาปัตยกรรมศาสตร์ สาขาวิชาภูมิสถาปัตยกรรม มหาวิทยาลัยเกษตรศาสตร์

## ผลงาน
### ภาพยนตร์
* ภาพยนตร์เรื่อง Seasons Change เพราะอากาศเปลี่ยนแปลงบ่อย (2549) รับบท เฉด
* ภาพยนตร์เรื่อง ปิดเทอมใหญ่ หัวใจว้าวุ่น (2551) รับบท โจ้
* ภาพยนตร์เรื่อง บุญชู ไอ-เลิฟ-สระ-อู (2551) รับบท หยอน
* ภาพยนตร์เรื่อง บุญชู จะอยู่ในใจเสมอ (2553) รับบท หยอน (รับเชิญ)

### ละครซีรีส์
* ละครซีรีส์เรื่อง เซน...สื่อรักสื่อวิญญาณ (2552) รับบท พงษ์ (รับเชิญ ตอน เพราะรักและคิดถึง)
* หนังสั้นเรื่อง รักจริงปิ๊งเก้อ (2556) ตอน Love Loved Loved  รักไปแล้ว.. รับบท ติน

### โฆษณา
* ทรอส (2548)
* ขนมวอยส์แครกเกอร์ (2548)
* มายมิ้นท์ (2551)

### พิธีกร
* รายการ อุตลุดจุดฝัน
* รายการ pepsi i can space (Bang Channel)
* รายการ pepsi music united (Bang Channel)
* รายการ Hang Over Thailand 2010 (Travel Channel)
* รายการ pepsi music station (Bang Channel)
* รายการ Read Write Lover Truelife Tv TrueVisions67 Sat. 13.00-13.30 (2555)
* รายการ Hang Over Thailand 2016 Trip1 (GMM25)

### มิวสิกวิดีโอ
* เพลง หูทวนลม - ศักดิ์สิทธิ์ แท่งทอง (2556)
* เพลง ปฏิเสธอย่างไร - ลิปตา (2551)
* เพลง ลำพัง วง burn (2549)
* เพลง สักวันคงได้เจอ - โต๋ ศักดิ์สิทธิ์ (2559)

### ผลงานเพลง
* อัลบั้ม Ost Seasons Change (2549)
* อัลบั้ม DIY ในนามวง Lady Killers (2548)
* อัลบั้ม Ost ปิดเทอมใหญ่ หัวใจว้าวุ่น (เพลง "ว่าแล้ว" ร้องเดี่ยว และ "ลอยนวล" ในนาม Lady Killers) 2551
* แชมป์ Hot wave 125 cc

### คอนเสิร์ต
* STAR THEQUE GTH 11 ปีแสงคอนเสิร์ต (2558)

### นิตยสาร
* The Boy MODELS vol. 1 no. 24 January 2008
* M Scene vol. 2 no. 13 August 2008
* I-SPY vol. 13 no. 234 August 2008
* The Boy MODELS vol. 1 no. 27 September 2008
* เธอกับฉัน vol. 27 no. 600 March 2010

## รางวัลที่ได้รับ
* ชนะเลิศการประกวด Systema Smile Idol 2547
* นักแสดงชายในบทสมทบจากภาพยนตร์ไทยแห่งปี เฉลิมไทยอวอร์ดครั้งที่ 6 ปี 2552

## แหล่งข้อมูลอื่น
* ประวัติส่วนตัว
* 

หมวดหมู่:นักแสดงชายชาวไทย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากกรุงเทพมหานคร‎‎
จีเอ็มเอ็ม

**จีเอ็มเอ็ม** () ย่อมาจาก "Global Music & Media" เป็นคำที่จีเอ็มเอ็ม แกรมมี่ สร้างขึ้นตั้งแต่ปี พ.ศ. 2545 เพื่อใช้เรียกกลุ่มบริษัทในเครือโดยรวม อาจหมายถึง
* จีเอ็มเอ็ม แกรมมี่
* จีเอ็มเอ็ม มิวสิค (ชื่อย่อหลักทรัพย์ GMM)
* จีเอ็มเอ็ม พิคเจอร์
* จีเอ็มเอ็ม มีเดีย
* จีเอ็มเอ็มทีวี
* จีเอ็มเอ็ม แซท
* จีเอ็มเอ็มเอ
* จีเอ็มเอ็ม ไลฟ์
* จีเอ็มเอ็ม ไท หับ
* จีเอ็มเอ็ม 25
* จีเอ็มเอ็มไลฟ์เฮาส์

## อ้างอิง
พระเจ้าบรมวงศ์เธอ พระองค์เจ้าบรรจบเบญจมา

**พระเจ้าบรมวงศ์เธอ พระองค์เจ้าบรรจบเบญจมา** (5 พฤศจิกายน พ.ศ. 2404 — 13 กันยายน พ.ศ. 2435) เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาแพ (สกุลเดิม ธรรมสโรช)

เหตุที่ได้พระนามว่า "บรรจบเบญจมา" นั้น  เนื่องจากเจ้าจอมมารดาแพ พระมารดาได้ถึงอสัญกรรมหลังประสูติการพระองค์ ดังปรากฏในพระราชหัตถเลขาพระบาทสมเด็จพระจอมเกล้าเจ้าอยู่หัวถึงพระเจ้าราชวรวงศ์เธอ พระองค์เจ้าปัทมราช ความว่า "...วันอังคารขึ้นสามค่ำเดือนสิบสองนางแพมารดายิ่งเยาวลักษณ์ แลภักตรพิมลพรรณ แลเกษมสันต์โสภาคย์ แลมนุษยนาคมานพนั้นคลอดบุตรเป็นหญิงออกแล้วครรภมล (รก) ไม่ออกตั้งแต่เวลาห้าทุ่ม หกบาทไป หมอแก้ไขหลายหมอก็ไม่ออก ครั้นเวลาเจ็ดทุ่มก็ตั้งหอบตาตั้ง ครั้นเวลาสามยามหมอบรัดเลอเมริกาเข้าชักครรภมลออกได้ แต่เมื่อนั้นอาการหนักชีพจรอ่อนเสียแล้วแก้ไม่ฟื้น ครั้นเวลาสามยามสี่บาทก็ขาดใจตาย ได้เอาศพไปฝังไว้วัดสมอราย แต่บุตรนั้นดีอยู่..." ด้วยเหตุนี้พระราชบิดาจึงพระราชทานพระนามให้ว่า "บรรจบเบญจมา" ซึ่งแปลว่าสิ้นสุดพระองค์ที่ห้า โดยปรากฏในพระราชหัตถเลขาอีกตอนหนึ่งว่า "...คือหญิงเล็กน้องยิ่งเยาวลักษณ์ ออกเมื่อวันอังคารขึ้นสามค่ำเดือนสิบสอง จะได้ชื่อว่าบรรจบเบญจมา ๑..." หลังจากนั้นมีพระกรุณาโปรดเกล้าพระราชทานให้พระเจ้าบรมวงศ์เธอ กรมหลวงวรเสรฐสุดาทรงอภิบาลเป็นสิทธิ์ขาด ตั้งแต่วันประสูติ ณ พระตำหนักของท่าน เช่นเดียวกับสมเด็จพระมหาสมณเจ้า กรมพระยาวชิรญาณวโรรส พระเชษฐา ด้วยมารดาของทั้งสองเป็นญาติกับเจ้าจอมมารดาอึ่ง พระมารดาพระองค์เจ้าบุตรี

พระเจ้าบรมวงศ์เธอ พระองค์เจ้าบรรจบเบญจมา ทรงพระกรรษะตกพระโลหิต (ไอเป็นเลือด) เรื้อรังมานาน ไม่ทราบพระโรคแน่ชัด แพทย์แผนตะวันตกสันนิษฐานว่าประชวรพระโรคในปอด ส่วนแพทย์แผนไทยว่าเป็นโทษพระเสมหะและพระโลหิตอุลบทำพิษ บ้างก็ว่าเป็นวัณโรคภายในบ้าง หริศโรคบ้าง สิ้นพระชนม์เมื่อวันที่ 13 กันยายน พ.ศ. 2435 สิริพระชันษา 30 ปี พระราชทานเพลิงพระศพ ณ วัดสระเกศราชวรมหาวิหาร เมื่อวันที่ 2 กุมภาพันธ์ พ.ศ. 2438 พร้อมกับพระเจ้าน้องนางเธอ พระองค์เจ้าเสาวภาคพรรณ

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
มาราไซ

**RMS-108 มาราไซ**(ญี่ปุ่น:*マラサイ*  ;อังกฤษ:Marasai)เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทเซต้ากันดั้ม ออกแบบโดย มาโคโตะ โคบายาชิ

## เนื้อเรื่อง
ในโมบิลสูทเซต้ากันดั้ม มาราไซเป็นโมบิลสูทที่พัฒนาโดยบริษัทแอนาไฮม์อิเล็กทรอนิกซึ่งให้การสนับสนุนกลุ่มต่อต้านสหพันธ์โลกอย่างลับๆ โดยพัฒนาต่อมาจาก RMS-106 ไฮแซ็คให้มีสมรรถนะสูงกว่าในทุกด้าน รวมถึงใช้เกราะโลหะผสมกันดาเรียมแบบแกมม่าซึ่งมีน้ำหนักเบาและสามารถผลิตเป็นวัตถุดิบได้ด้วยค่าใช้จ่ายที่ต่ำกว่าแบบเดิม ทั้งยังมีเครื่องกำเนิดพลังงานที่มีกำลังมากกว่าไฮแซ็คจึงสามารถใช้งานอาวุธบีมเซเบอร์และบีมไรเฟิลในขณะเดียวกันได้ แต่ยังคงลักษณะเด่นของไฮแซ็คที่สามารถผลิตและดูแลรักษาได้ง่าย

ลักษณะของมาราไซจะคล้ายคลึงกับไฮแซ็คแต่มีโทนสีแดง โล่ติดไหล่ของมาราไซยังมีขนาดใหญ่กว่าของไฮแซ็คมากและส่วนหัวจะติดเสาอากาศ เดิมทีแอนาไฮม์อิเล็กทรอนิกออกแบบมาราไซเพื่อให้กลุ่มต่อต้านสหพันธ์ใช้งาน แต่เปลี่ยนไปมอบให้กองกำลังพิเศษ ทิทานส์ หลังจากที่ทิทานส์เริ่มสงสัยเรื่องความสัมพันธ์ขององค์กรทั้งสอง เพื่อไม่ให้ทิทานส์ใช้กำลังกับแอนาไฮม์เอง เนื่องจากคุณสมบัติของมาราไซที่สามารถผลิตและดูแลรักษาได้ง่าย จึงได้รับการผลิตจำนวนมากเพื่อเป็นกำลังหลักของทิทานส์แทนไฮแซ็คตลอดช่วงศึกกรีปส์

## RX-107 โรเซ็ต
โมบิลสูทซึ่งพัฒนามาจากไฮแซ็คเหมือนมาราไซจึงมีลักษณะคล้ายกันมาก แต่โรเซ็ตได้รับการออกแบบให้เป็นโมบิลสูทสมรรถนะสูงมากกว่าค่าใช้จ่ายในการผลิต โรเซ็ตถูกหน่วยทดสอบอาวุธของทิทานส์ใช้เป็นโครงสร้างหลักของโมดูล *TR-4 แดนดีไลอ้อน* โดยดัดแปลงโครงสร้างของแขนซ้ายให้รับน้ำหนักของโล่ได้และใช้แบ็คแพ็คที่มีล็อกสำหรับใช้ยึดเกราะท่อนล่าง

โรเซ็ตปรากฏตัวในนิยายประกอบภาพ *แอดวานซ์ออฟเซต้า* ออกแบบโดยเกงกิ ฟุจิโอกะ

### TR-4 แดนดีไลอ้อน
โมดูลเสริมที่พัฒนาสำหรับใช้ในการเข้าสู่บรรยากาศโลกซึ่งสามารถบรรทุกโมบิลสูทอีกเครื่องไว้ในตัวได้ เมื่อเข้าสู่บรรยากาศโลกแล้วแล้วแดนดีไลอ้อนสามารถปลดชิ้นส่วนสำหรับบรรทุกโมบิลสูทออกและใช้เป็นฐานยืนให้โมบิลสูทเครื่องอื่นบินกลางอากาศ ในสภาพนี้ แดนดีไลอ้อนสามารถกางกรงเล็บออกมากลายเป็นโมบิลอาเมอร์เพื่อทำการต่อสู้เองได้ เมื่อปลดเกราะกันความร้อนซึ่งใช้ในขณะเข้าสู่บรรยากาศออกไปก็จะกลายเป็นร่างโมบิลสูทสำหรับใช้ในการต่อสู้ภาคพื้นดิน โดยมีส่วนลำตัวของโรเซ็ตโผล่มาใช้แกนของเกราะกันความร้อนเป็นโล่และกรงเล็บจะกลายเป็นเท้า กลไกการแปลงร่างของแดนดีไลอ้อนนั้นคล้ายคลึงกับโมบิลสูท NRX-055 บาวด็อค ในโมบิลสูทเซต้ากันดั้มมาก

### โรเซ็ต รุ่นใช้งานภาคพื้นดิน
รุ่นเสริมประสิทธิภาพการรบภาคพื้นดินของโรเซ็ต รุ่นต้นแบบซึ่งไม่ได้สร้างจริงจะติดตั้งโฮเวอร์ร็อคเก็ตยูนิตไว้ที่เกราะเอวของโรเซ็ต แต่รุ่นใช้งานจริงได้เปลี่ยนเป็นโฮเวอร์เจ็ตยูนิตซึ่งใช้เชื้อเพลิงน้อยกว่าจึงสามารถลอยตัวได้นานกว่ามากแม้จะไม่สามารถเลี้ยวขณะลอยตัวได้ก็ตาม รุ่นใช้งานจริงนี้ได้ดัดแปลงโรเซ็ตให้เป็นมาราไซรุ่นปกติ ด้านหลังและไหล่ขวามีล็อกสำหรับติดตั้งโล่ชิลด์บูสเตอร์และส่วนลำตัวจะติดเกราะเสริมแบบเดียวกับของ RMS-106C ไฮแซ็คแคนน่อนซึ่งติดตั้งบีมกันแบบสาดกระจายเอาไว้

## อ้างอิง

## ดูเพิ่ม
* รายชื่อหุ่นยนต์ใน Universal Century

หมวดหมู่:หุ่นยนต์ใน Universal Century
สถานีออกซฟอร์ดเซอร์คัส

**สถานีออกซฟอร์ดเซอร์คัส** () เป็นสถานีหนึ่งของรถไฟใต้ดินลอนดอน 

สถานีนี้ตั้งอยู่บนสายเซ็นทรัลระหว่างสถานีบอนด์สตรีทและสถานีทอทเทนแฮมคอร์ตโร้ด  บนสายเบเคอร์ลูระหว่างสถานีรีเจนทส์พาร์กและสถานีพิคคาดิลลี่เซอร์คัส และ บนสายวิกตอเรียระหว่างสถานีกรีนพาร์กและสถานีวาร์เรนสตรีท สถานีนี้อยู่ในเขต 1

## สมุดภาพ

ภาพ:Busy Central line platform at Oxford Circus tube station.jpg|รถไฟเข้าเทียบชานชาลาสายเซ็นทรัล
ภาพ:Oxford Circus Bakerloo Line northbound.jpg|รถไฟกำลังเข้าเทียบชานชาลาสายเบเคอร์ลู


## อ้างอิง

ออกซฟอร์ดเซอร์คัส
ออกซฟอร์ดเซอร์คัส
ออกซฟอร์ดเซอร์คัส
ออกซฟอร์ดเซอร์คัส
พระเจ้าบรมวงศ์เธอ พระองค์เจ้าแขไขดวง

**พระเจ้าบรมวงศ์เธอ พระองค์เจ้าแขไขดวง** (11 มกราคม พ.ศ. 2406 — 19 สิงหาคม พ.ศ. 2472) พระราชธิดาพระองค์ที่ 67 ในพระบาทสมเด็จพระจอมเกล้าเจ้าอยู่หัว รัชกาลที่ 4 กับพระองค์ที่ 8 ในเจ้าจอมมารดาเที่ยง

## พระประวัติ
พระเจ้าบรมวงศ์เธอ พระองค์เจ้าแขไขดวง
ประสูติวันจันทร์ที่ 11 มกราคม พ.ศ. 2406 เป็นพระราชธิดาในพระบาทสมเด็จพระจอมเกล้าเจ้าอยู่หัว เป็นพระเจ้าลูกเธอพระองค์ที่ 8 ใน 10 พระองค์ของเจ้าจอมมารดาเที่ยง (สกุลเดิม โรจนดิศ) มีพระเชษฐาและพระภคินีร่วมพระอุทรได้แก่ พระองค์เจ้าโสมาวดี, พระองค์เจ้าชายเสวตรวรลาภ, พระองค์เจ้าศรีนาคสวาดิ, พระองค์เจ้ากมลาสเลอสรรค์, พระองค์เจ้ากนกวรรณเลขา, พระองค์เจ้าหญิงไม่ปรากฏพระนาม, พระองค์เจ้าไชยานุชิต, พระองค์เจ้าชายจรูญฤทธิเดช และพระองค์เจ้าพวงสร้อยสอางค์ 

พระบรมราชชนกได้เสด็จสวรรคตเมื่อพระองค์มีพระชันษาได้เพียง 5 ปี ทรงจำได้ว่าพระราชบิดารับสั่งเรียกพระองค์ว่า *"ลูกแขจ๋า"* แต่ทรงจำพระพักตร์พระราชบิดาไม่ได้ ทั้งนี้พระองค์มีศักดิ์เป็นพระญาติของเจ้าฟ้ากุณฑลทิพยวดีในพระบาทสมเด็จพระพุทธเลิศหล้านภาลัย โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก พระราชธิดาของพระเจ้าอินทวงศ์แห่งเวียงจันทน์

สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฏราชกุมาร ทรงเรียกพระองค์ว่า **"น้าแข"**

พระเจ้าบรมวงศ์เธอ พระองค์เจ้าแขไขดวง สิ้นพระชนม์ วันจันทร์ที่ 19 สิงหาคม พ.ศ. 2472 สิริพระชันษา  มีพระราชพิธีพระราชทานเพลิงพระศพเมื่อวันที่ 24 มีนาคม พ.ศ. 2473 ณ พระเมรุ ท้องสนามหลวง พระเมรุเดียวกับสมเด็จพระมหิตลาธิเบศร อดุลยเดชวิกรม พระบรมราชชนก ในการนี้พระบาทสมเด็จพระปกเกล้าเจ้าอยู่หัว ได้ทรงพระกรุณาโปรดเกล้าฯ ให้จัดการพระราชทานเพลิงพระศพ ณ พระเมรุท้องสนามหลวง โดยสมควรแก่พระเกียติยศพระขัตติยราชวงศ์ และทรงพระราชทานพระโกศกุดั่นน้อยทรงพระศพ แทนที่พระโกศมณฑป ในคราวพระราชทานเพลิงพระศพ และในวันที่ 24 มีนาคม พ.ศ. 2473 พระบาทสมเด็จพระปกเกล้าเจ้าอยู่หัว เสด็จพระราชดำเนินพร้อมด้วยสมเด็จพระนางเจ้ารำไพพรรณี พระบรมราชินี ในการพระราชทานเพลิงพระศพพระเจ้าบรมวงศ์เธอ พระองค์เจ้าแขไขดวง

## พระเกียรติยศ

### พระอิสริยยศ
* 11 มกราคม พ.ศ. 2406 — 11 พฤศจิกายน พ.ศ. 2411 : พระเจ้าลูกเธอ พระองค์เจ้าแขไขดวง
* 11 พฤศจิกายน พ.ศ. 2411 — 23 ตุลาคม พ.ศ. 2453 : พระเจ้าน้องนางเธอ พระองค์เจ้าแขไขดวง
* 23 ตุลาคม พ.ศ. 2453 — 19 สิงหาคม พ.ศ. 2472 : พระเจ้าบรมวงศ์เธอ พระองค์เจ้าแขไขดวง 

### เครื่องราชอิสริยาภรณ์

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 4
แขไขดวง
หมวดหมู่:พระราชธิดาในรัชกาลที่ 4
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ม.ป.ร.3
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
หมวดหมู่:ชาวไทยเชื้อสายลาว
หมวดหมู่:พระองค์เจ้าหญิง
ไอซ์ เอจ เจาะยุคน้ำแข็งมหัศจรรย์

***ไอซ์ เอจ เจาะยุคน้ำแข็งมหัศจรรย์*** () เป็นภาพยนตร์แอนิเมชัน 3 มิติ ที่ออกฉายในปี พ.ศ. 2545 กำกับโดยคริส เวดจ์ และ คาร์ลอส ซัลดานา เขียนบทโดย ไมเคิล เจ. วิลสัน และ ไมเคิล เบิร์ก นำแสดงโดยเรย์ โรมาโน จอห์น เลกุยซาโม่ และ เดนิส เลียรี่

## เนื้อเรื่องย่อ
เมื่อสองหมื่นปีก่อน โลกใบนี้ยังประหลาดมหัศจรรย์ และเป็นยุคก่อนจะจารึกประวัติศาสตร์ที่เต็มไปด้วยอันตราย ทั้งยังเป็นช่วงก่อนยุคน้ำแข็งเสียด้วยซ้ำ สัตว์โลกน้อยใหญ่จึงต้องหนีเอาตัวให้รอดจากพายุหิมะ - แม้แต่สัตว์ที่เกียจคร้านเป็นที่สุด – ต่างก็อพยพย้ายถิ่นลงใต้กันทั้งนั้น ส่วนพวกผ่าเหล่าก็มี แมนเฟร็ด ช้างแมมมอธขนยาวหนุ่มใหญ่ใจพเนจรที่ทำทุกอย่างตามใจปรารถนา ซิด ตัวซลอธแสนเฉื่อยชาที่วันหนึ่งๆ ไม่ทำอะไรสักอย่าง ก็ตามใจปรารถนาอีกนั่นแหละ  เมื่อ ซิด รับ แมนเฟร็ด มาเป็นผู้พิทักษ์ของเขา เจ้าช้างแมมมอธก็พยายามทุกวิถีทางที่จะสลัดภาระหนักอกไปให้พ้น แต่นั่นเป็นเพียงจุดเริ่มต้นของเรื่องน่าเวียนหัวเท่านั้น แมนนี่ยังถูกดึงตัวเข้าไปช่วยส่งตัวหนูน้อยโรชานกลับคืนสู่ครอบครัวมนุษย์ ทั้งต้องร่วมทางกับ ดีเอโก้ เสือเขี้ยวดาบคิดคดที่เข้ามาตีสนิทกับ ซิด และ แมนนี่ ด้วยความหวังที่จะได้หนูน้อยเป็นอาหารมื้อโอชะ  ในขณะที่ ซิด แมนนี่ และ ดีเอโก้ เดินทางข้ามภูมิประเทศเวิ้งว้าง และปกคลุมด้วยน้ำแข็งกว้างไกลสุดลูกหูลูกตา ก็ยังมี สแคร็ท เจ้าสัตว์ก่อนยุคประวัติศาสตร์ที่ดูคล้ายกับหนูผสมกระรอกเข้ามาพัวพันตลอด เส้นทาง พร้อมกับภารกิจสำคัญยิ่งชีวิต นั่นคือการหาจุดฝังกลบผลลูกโอ๊ค ซึ่งท้ายที่สุดแล้วกลายเป็นการสร้างความหายนะให้อุบัติขึ้นเป็นประวัติ ศาสตร์หน้าสำคัญเสียด้วย  ระหว่างที่ สแคร็ท ง่วนฝังผลไม้เปลือกแข็งในยุคน้ำแข็ง แมนนี่ ซิด ดีเอโก้ และ หนูน้อยโรชาน ก็ร่วมเดินทางเจาะยุคน้ำแข็งมหัศจรรย์ไปด้วยกัน พวกเขาเกือบจะเอาตัวไม่รอดจากหิมะถล่ม ต้องต่อสู้แย่งชิงอาหารจากกลุ่มนกโดโด้ ที่ดิ้นรนปกป้องอย่างสิ้นหวัง ค้นพบความลึกลับของผ้าอ้อม ลื่นไหลไปตามถ้ำน้ำแข็งราวกับขี่รถไฟเหาะในโลกยุคน้ำแข็ง และยังต้องข้ามสะพานน้ำแข็งที่ทอดผ่านทะเลลาวาร้อนสุดๆ ซึ่งไหลออกมาจากปากปล่องภูเขาไฟ ทั้งหมดจึงกลายเป็นกลุ่มสัตว์ที่ผ่านการเดินทางสุดมหัศจรรย์ยิ่งกว่ายุคใดๆ เลยเชียวล่ะ  ส่วน สแคร็ท นะหรือ อาจจะพยายามขุดหาผลลูกโอ๊คอาถรรพ์อยู่กระมัง

## ตัวละคร

## อ้างอิง

## แหล่งข้อมูลอื่นๆ

* 
* 
* สยามโซน

หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์แอนิเมชัน
หมวดหมู่:ไอซ์ เอจ
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชันทเวนตีธ์เซนจูรีฟอกซ์
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์คอมพิวเตอร์แอนิเมชัน
หมวดหมู่:ภาพยนตร์แอนิเมชันเกี่ยวกับมิตรภาพ
หมวดหมู่:ภาพยนตร์โดยบลูสกายสตูดิโอส์
หมวดหมู่:ภาพยนตร์เกี่ยวกับช้าง
พระเจ้าบรมวงศ์เธอ พระองค์เจ้ามัณยาภาธร

**พระเจ้าบรมวงศ์เธอ พระองค์เจ้ามัณยาภาธร** เป็นพระราชธิดาในพระบาทสมเด็จพระจอมเกล้าเจ้าอยู่หัวกับเจ้าจอมมารดาจันทร์ ประสูติ ณ วันพุธ ขึ้นห้าค่ำ เดือนอ้าย ปีขาล ฉศก ตรงกับวันที่ 22 พฤศจิกายน พ.ศ. 2397 พระนามเดิมว่า พระเจ้าลูกเธอ พระองค์เจ้ามัณยาภาธร สิ้นพระชนม์เมื่อวันจันทร์ แรมสามค่ำ เดือนสิบเอ็ด ปีระกา ตรงกับวันที่ 26 ตุลาคม พ.ศ. 2428 ที่วังกรมหลวงอดิศรอุดมเดช สิริพระชันษา 30 ปี ได้รับพระมหากรุณาธิคุณโปรดเกล้าฯ พระราชทานโกศกุดั่นใหญ่ ตั้งเมรุพระราชทานเพลิงพระศพ ณ ท้องสนามหลวง เมื่อวันจันทร์ แรมสิบสองค่ำ เดือนแปด ปีจอ อัฐศก จุลศักราช 1248 พ.ศ. 2429 พระอังคารแห่ไปลอยน้ำที่หน้าวัดยานนาวา พระอัฐิแห่อัญเชิญไปไว้ที่วังพระเจ้าบรมวงศ์เธอ กรมหลวงอดิศรอุดมเดช

## พระเกียรติยศ

### พระอิสริยยศ

*พระเจ้าลูกเธอ พระองค์เจ้ามัณยาภาธร (22 พฤศจิกายน พ.ศ. 2397 - 11 พฤศจิกายน พ.ศ. 2411)
*พระเจ้าน้องนางเธอ พระองค์เจ้ามัณยาภาธร (11 พฤศจิกายน พ.ศ. 2411 - 26 ตุลาคม พ.ศ. 2428)

**ภายหลังการสิ้นพระชนม์**

*พระเจ้าบรมวงศ์เธอ พระองค์เจ้ามัณยาภาธร (23 ตุลาคม พ.ศ. 2453)

## พงศาวลี



หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
หมวดหมู่:บุคคลในประวัติศาสตร์กรุงรัตนโกสินทร์
รายการวันสำคัญเกี่ยวกับวิดีโอเกม

## มกราคม
## กุมภาพันธ์
### 4 กุมภาพันธ์
* พ.ศ. 2543 (ค.ศ. 2000) วันแรกของการจำหน่ายเกม เดอะซิมส์ (เกมคอมพิวเตอร์) ใน อเมริกาเหนือ เป็นที่แรก

## มีนาคม
### 4 มีนาคม
* พ.ศ. 2543 (ค.ศ. 2000) เพลย์สเตชัน 2 วางจำหน่ายในญี่ปุ่นเป็นที่แรก และสามารถขายได้ถึง 98,000 เครื่องภายใน 4 ชั่วโมง (เฉลี่ย 7 เครื่องต่อวินาที)

## เมษายน
## พฤษภาคม
## มิถุนายน
### 23 มิถุนายน
* พ.ศ. 2535 (ค.ศ. 1991) วันเกิดของโซนิค เดอะเฮดจ์ฮ็อก
## กรกฎาคม
### 8 กรกฎาคม
* พ.ศ. 2538 (ค.ศ. 1995) เครื่องเล่นเกม เซก้า แซทเทิร์น ได้วางจำหน่ายในยุโรป เป็นวันแรก
### 15 กรกฎาคม
* พ.ศ. 2526 (ค.ศ. 1983) นินเทนโด วางขายเครื่องเล่นแฟมิคอม หรือเครื่องเล่นวิดีโอเกมยุคที่สาม ในญี่ปุ่นเป็นวันแรก
### 20 กรกฎาคม
* พ.ศ. 2548 (ค.ศ. 2005) ESRB ได้ทำการจัดระดับเกม แกรนด์เธฟต์ออโต: ซาน แอนเดรียส์ ใหม่ให้เป็นระดับ AO หรือ Adults Only (ผู้ใหญ่เท่านั้น) จากการแสดงออกทางการร่วมเพศของเกม ในม๊อด Hot Coffee
### 28 กรกฎาคม
* พ.ศ. 2540 (ค.ศ. 1997) อิเล็คทรอนิค อาร์ต ได้เข้าถือสิทธิ์ทั้งหมดของ แมกซิส

## สิงหาคม
## กันยายน
### 14 กันยายน
* พ.ศ. 2544 (ค.ศ. 2001) นินเทนโด วางจำหน่าย เกมคิวบ์ ในญี่ปุ่นเป็นที่แรก
### 17 กันยายน
* พ.ศ. 2498 (ค.ศ. 1955) วันเกิดของชาร์เลส มาติเน็ต ผู้พากษ์เสียงมาริโอ ในเกมค่ายนินเทนโด
## ตุลาคม
## พฤศจิกายน
### 11 พฤศจิกายน
* พ.ศ. 2549 (ค.ศ. 2006) เพลย์สเตชัน 3 วางจำหน่ายในญี่ปุ่นเป็นที่แรก
### 15 พฤศจิกายน
* พ.ศ. 2544 (ค.ศ. 2001) เอกซ์บอกซ์ วางจำหน่ายในอเมริกาเหนือเป็นที่แรก
### 16 พฤศจิกายน
* พ.ศ. 2547 (ค.ศ. 2004) วันแรกของการจำหน่ายเกม Half-Life 2 ในอเมริกาเหนือ และยุโรป เป็นที่แรก
### 19 พฤศจิกายน
* พ.ศ. 2549 (ค.ศ. 2006) เครื่องเล่น วี ได้วางจำหน่ายเป็นครั้งแรกในอเมริกาเหนือ และ อเมริกาใต้
### 21 พฤศจิกายน
* พ.ศ. 2547 (ค.ศ. 2004) เครื่องเล่นพกพา นินเทนโด ดีเอส วางจำหน่ายในสหรัฐอเมริกา เป็นครั้งแรก
### 22 พฤศจิกายน
* พ.ศ. 2548 (ค.ศ. 2005) เอกซ์บอกซ์ 360 วางจำหน่ายในอเมริกาเหนือเป็นที่แรก
* พ.ศ. 2550 (ค.ศ. 2007) วันแรกของการจำหน่ายเกม มาริโอแอนด์โซนิคแอทดิโอลิมปิคเกมส์ ของเซก้า บนเครื่องวี ซึ่งเริ่มต้นวางจำหน่ายในประเทศ ญี่ปุ่น ออสเตรเลีย และ นิวซีแลนด์ เป็นที่แรก
### 27 พฤศจิกายน
* พ.ศ. 2541 (ค.ศ. 1998) ดรีมแคสต์ ของเซก้า วางจำหน่ายในญี่ปุ่นเป็นที่แรก
### 29 พฤศจิกายน
* พ.ศ. 2515 (ค.ศ. 1972) ปอง เกมอาร์เขตเกมแรกของโลกของบริษัทอะตาริ เปิดตัวให้เล่นในวันนี้

## ธันวาคม
### 3 ธันวาคม
* พ.ศ. 2537 (ค.ศ. 1994) โซนี่ วางจำหน่ายเพลย์สเตชันในญี่ปุ่นเป็นที่แรก
### 12 ธันวาคม
* พ.ศ. 2547 (ค.ศ. 2004) โซนี่ นำเพลย์สเตชันพอร์เทเบิลออกขายในประเทศญี่ปุ่นครั้งแรก
### 17 ธันวาคม
* พ.ศ. 2530 (ค.ศ. 1987) แคปคอม ได้วางขายเกม ร็อคแมน ภาคแรกในญี่ปุ่นเป็นวันแรก
### 18 ธันวาคม
* พ.ศ. 2541 (ค.ศ. 1998) เรื่องราวในเกม เดอะเฮาส์ออฟเดอะเดด ภาคแรก เริ่มต้นในวันนี้
อันทิล จูน

**อันทิล จูน** () เป็นวงดนตรีแนวอัลเทอร์เนทีฟร็อก จากฮอลลีวูด แคลิฟอร์เนีย ชื่อของวงได้มาจาก การกำหนดเส้นตายให้กับตัวเอง ในการหาสังกัดค่ายเพลง ภายในเดือนมิถุนายน หรือไม่ก็ยุบวงไปเลย ประกอบด้วยสมาชิก Josh Ballard, Dan Ballard และ Daniel Dempsey

การรวมตัวของวงเริ่มจาก 2 พี่น้อง  Josh และ Dan Ballard จากอาริโซน่า เดินทางมาลอสแอนเจลิสเพื่อทำตามฝันที่จะเป็นศิลปินให้ได้ โดยมีเส้นตายภายในเดือนมิถุนายนปี 2005 จนได้เซ็นสัญญากับสังกัด Flicker Records และได้พบกับ Daniel Dempsey (มือกลอง)

*Until June* อัลบั้มแรกชื่อเดียวกับวงโปรดิวซ์โดย Brian Garcia (ที่เคยร่วมงานกับ Kelly Clarkson และ Our Lady Peace) มีซิงเกิลแรกคือ “Sleepless” 

## อ้างอิง
* UNTIL JUNE – UNTIL JUNE  sonybmg.co.th

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2544
หมวดหมู่:กลุ่มดนตรีจากลอสแอนเจลิส
เบลก ลูวิส

**เบลก เลวิส** () เกิดเมื่อวันที่ 21 กรกฎาคม ค.ศ. 1981 เป็นนักร้อง นักแต่งเพลง บีทบ็อกเซอร์ และเป็นผู้เข้าแข่งขันอเมริกันไอดอล ฤดูกาลที่ 6 เป็นรองจอร์ดิน สปาร์คส

## ประวัติ

เบลก เลวิสเกิดที่เมืองเรดมอนด์ รัฐวอชิงตัน เขาเริ่มร้องเพลงตั้งแต่อายุ 5 ขวบ และ เริ่มประกวดร้องเพลงตั้งแต่เขาอยู่มัธยมปลาย ยังเป็นบีทบ็อกเซอร์เมื่ออายุได้ 17 ปี เขาได้รับแรงบันดาลใจจากวง M-Pact ที่ซีแอตเติ้ล หลังจากนั้นเขา เป็นสมาชิกวงประสานเสียงชื่อว่า Kickshaw อยู่ 4 ปี จนมาเข้าแข่งขันอเมริกันไอดอล ฤดูกาลที่ 6 ได้ตำแหน่งรองชนะเลิศ

มีผลงานอัลบั้มแรกคือ Audio Day Dream เข้าอันดับ 10 ใน Billboard Albums Chart  กับยอดขายในอเมริกาสัปดาห์แรก 97,500 ก๊อปปี้ มีซิงเกิลแรก‘Break Anotha’ ซึ่งเขาร่วมแต่งกับ Ryan Tedder แห่งวง OneRepublic และ Sam Watters 

## อ้างอิง
* BLAKE LEWIS – AUDIO DAYDREAM  sonybmg.co.th

หมวดหมู่:นักร้องอเมริกัน
หมวดหมู่:บุคคลจากรัฐวอชิงตัน
ดีเซล (แก้ความกำกวม)

**ดีเซล** (Diesel) สามารถหมายถึง
* เครื่องยนต์ดีเซล
* น้ำมันดีเซล
* รูด็อล์ฟ ดีเซิล ผู้ออกแบบสร้างเครื่องยนต์ดีเซล
* ดีเซล (เครื่องแต่งกาย) ยี่ห้อเสื้อผ้าจากประเทศอิตาลี
* วิน ดีเซล นักแสดงอเมริกัน
* ดีเซล ฉายาของ แชคิล โอนีล นักบาสเกตบอลเอ็นบีเอ
* ดีเซล ฉายาของ เควิน แนช นักมวยปล้ำชาวอเมริกัน
เครื่องยนต์สองจังหวะ

thumb|250px|right|ภาพการทำงานของเครื่องยนต์ 2 ช่วงชัก
**เครื่องยนต์ 2 จังหวะ** ( ) คือเครื่องยนต์ที่ทำงาน 2 ช่วงชัก คือช่วงชักที่ 1 คือช่วงชักดูดกับอัด และ ช่วงชักที่ 2 คือช่วงชักระเบิดและคาย และเครื่องยนต์2 ช่วงชักจะไม่มีวาล์วเปิดปิดไอดีไอเสีย แต่จะใช้ลูกสูบเป็นตัวเปิดปิดไอดีไอเสียแทน ซึ่งเครื่องยนต์ 2 ช่วงชักจะทำงานรอบจัดกว่าเครื่องยนต์ 4 จังหวะ และการเผาไหม้ก็มีประสิทธิภาพด้อยกว่าสี่จังหวะ

## ช่วงชักการทำงานของเครื่องยนต์ 2 ช่วงชัก
สามารถอธิบายโดยละเอียดได้ดังนี้

;ช่วงชักที่ 1 :ดูด/อัด:ลูกสูบเคลื่อนที่ลงจากศูนย์ตายบนสู่ศูนย์ตายล่าง ในขณะที่ลูกสูบเคลื่อนที่ลงมานั้นจะจะทำให้ช่องพอร์ตไอดีเปิดไอดีถูกอัดจากห้องแคร้งค์ผ่านเข้ามาบรรจุในห้องเผาไหม้ในตอนนี้ช่องพอร์ตไอเสียจะเปิดออกด้วยเชื้อเพลิงที่เข้ามาจะช่วยขับไอเสียจากการเผาไหม้ด้วย ในการทำงานดังกล่าวเพลาข้อเหวี่ยงทำงาน1/2 รอบ (ครึ่งรอบ)

;ช่วงชักที่ 2 :ระเบิด/คาย:ลูกสูบจะเคลื่อนที่ขึ้นจากศูนย์ตายล่างขึ้นสู่ศูนย์ตายบนทำให้ช่องพอร์ตไอดีและพอร์ตไอเสียปิดอัดเอาเชื่อเพลิงให้มีปริมาตรเล็กลงในห้องเผาไหม้ หัวเทียนส่งประกายไฟจุดระเบิดเชื้อเพลิงลูกสูบเคลื่อนที่ลงเพราะแรงระเบิดทำให้ลูกสูบอัดเชื่อเพลิงในห้องแคร้งค์แล้วถูกอัดเข้ามาเมื่อลูกสูบเคลื่อนที่ลงจนพอร์ตไอดีและพอร์ตไอเสียเปิดเชื้อเพลิงจะขับไล่ไอเสียออกด้วย เพลาข้อเหวี่ยงหมุนครบ 1 รอบพอดี

หมวดหมู่:เทคโนโลยีเครื่องยนต์
สะพานรัษฎาภิเศก

thumb|250px|สะพานรัษฎาภิเศก จากมุมเลียบแม่น้ำวัง

**สะพานรัษฎาภิเศก** () หรือ **สะพานขาว** ตั้งอยู่ที่ถนนรัษฎา เป็นสะพานข้ามแม่น้ำวัง ตั้งอยู่ในเขตตำบลหัวเวียง อำเภอเมืองลำปาง จังหวัดลำปาง  เดิมเป็นสะพานโครงสร้างไม้ ที่ทางเจ้านรนันทไชยชวลิต เจ้าผู้ครองนครลำปาง และชาวจังหวัดลำปางได้จัดสร้างขึ้นเพื่อเฉลิมพระเกียรติในวาระที่พระบาทสมเด็จพระจุลจอมเกล้าเจ้าอยู่หัว รัชกาลที่ 5 ในโอกาสที่พระองค์ครองราชย์ครบ 25 ปี ในปี พ.ศ. 2437

ในสมัยสงครามโลกครั้งที่ 1 และครั้งที่ 2 ได้ทาสีพรางตาและด้วยการอ้างว่าสะพานแห่งนี้ไม่มีประโยชน์ทางยุทธศาสตร์ จึงรอดจากโจมตีทิ้งระเบิดมาได้  หลังจากนั้นได้มีการก่อสร้างใหม่เมื่อเดือนมีนาคม 2460 เป็นสะพานคอนกรีตเสริมเหล็ก บริเวณสะพานมีเครื่องหมายไก่ขาว และครุฑหลวงประดับไว้ตรงหัวสะพาน

สะพานรัษฎาภิเศกภิเษกยังทำหน้าที่สัญลักษณ์ของเมืองลำปาง ในฐานะของ “ขัวสี่โก๊ง(สะพานสี่โค้ง)” “ขัวหลวง (สะพานใหญ่)” “ขัวขาว (สะพานขาว)” 

## อ้างอิง

## แหล่งข้อมูลอื่น

รัษฎาภิเศก
หมวดหมู่:สะพานข้ามแม่น้ำวัง
หมวดหมู่:สิ่งก่อสร้างในอำเภอเมืองลำปาง
นักรบ

thumb|ภาพนักรบในยุคก่อนประวัติศาสตร์

**นักรบ** เป็นบุคคลที่มีความสามารถในด้านการต่อสู้ ฟันดาบ และเป็นกำลังสำคัญให้แก่ประเทศในการปกป้องบ้านเมือง ซึ่งนักรบก็เหมือนทหาร แต่ผู้คนใช้เป็นคำติดปากไป เพราะคำว่า นัก ก็คือผู้เชี่ยวชาญหรือเก่ง ส่วน รบ คือ การต่อสู้การโจมตี แต่ละประเทศก็มีนักรบที่แตกต่างกันออกไป เครื่องแบบ ศัสตราวุธ  เครื่องป้องกัน  รวมไปถึงวิธีการฝึกด้วย

## ประวัติศาสตร์
ผู้เชี่ยวชาญมีความเห็นว่า สังคมก่อนยุครัฐสมัยแรกๆ มีความเชื่อมโยงกับนักรบยามนายา (Yamnaya) ที่อพยพจากทุ่งหญ้าพอนติก-แคสเปียน (Pontic-Caspian) ในช่วงการอพยพของชนกลุ่มอินโด-ยูโรเปียนและการแพร่กระจายของภาษาอินโด-ยูโรเปียนไปทั่วยูเรเซีย การศึกษาพื้นฐานแสดงให้เห็นว่า ก่อนที่จะมีการพัฒนาอาวุธที่มีความร้ายแรงสูง เช่น ธนูและลูกศร กระบอง เรียน กระบี่ และอาวุธอื่นๆ ที่ถูกนำมาใช้ อย่างไรก็ตาม ในยุคต่อมา การพัฒนาด้านโลหะวิทยาทำให้เกิดอาวุธที่มีประสิทธิภาพมากขึ้น

หมวดหมู่:ชนชั้นทางสังคม
หมวดหมู่:อาชีพ
ด้วงกุหลาบ

**ด้วงกุหลาบ** เป็นด้วงขนาดเล็ก ที่ชอบบุกกัดกิน ดอกกุหลาบ พวกใบปาล์มเล็กๆ โดยเฉพาะในที่ดินที่เพิ่งบุกเบิกใหม่ๆ ถ้าหนักมากจะทำให้ชะงักการเจริญเติบโตได้ กระจายตัวในเดือนต่างๆและฤดูกาลต่างๆ  พบได้มากในช่วงเดือนกุมภาพันธ์ ถึงเดือนเมษายน พบในดินที่เพิ่งมีการบุกเบิกใหม่ๆเพื่อการทำปาล์มน้ำมัน และเกิดกับปาล์มในระยะแรกปลูกเท่านั้น

ป้องกันและกำจัดได้โดยใช้สารฆ่าแมลงประเภท caพ่นทุก 7-10 วัน  ในตอนเย็นทั้งใบและบริเวณโคนต้นrbaryI (Sevin 85% WP)  อัตรา 40 กรัมต่อน้ำ 20 ลิตร

หมวดหมู่:แมลง
สมเด็จพระเจ้าคริสเตียนที่ 10 แห่งเดนมาร์ก

**สมเด็จพระเจ้าคริสเตียนที่ 10 แห่งเดนมาร์ก** (*พระนามเต็ม* คริสเตียน คาร์ล เฟรเดริค อัลเบิร์ต อเล็กซานเดอร์ วิลเฮล์ม; ; 26 กันยายน ค.ศ. 1870 - 20 เมษายน ค.ศ. 1947) เป็นกษัตริย์เดนมาร์กใน ค.ศ. 1912 จนสวรรคตใน ค.ศ. 1947 และเป็นกษัตริย์ไอซ์แลนด์องค์เดียวในพระนาม **Kristján X** ใน ค.ศ. 1918 ถึง 1944 ซึ่งครองราชย์ในฐานะรัฐร่วมประมุขมากกว่าสหภาพที่แท้จริง

พระองค์เป็นพระราชโอรสพระองค์โตในเจ้าฟ้าชายเฟรเดอริก มกุฎราชกุมารแห่งเดนมาร์ก และ ลูอีสแห่งสวีเดน สมเด็จพระราชินีแห่งเดนมาร์ก เป็นพระราชนัดดาในพระเจ้าคาร์ลที่ 15 แห่งสวีเดน เมื่อพระชนมายุ 28 พรรษา ทรงเข้าอภิเษกสมรสกับอเล็คซันดรีเนอแห่งเมคเลินบวร์ค-ชเวรีน เมื่อวันที่ 26 เมษายน ค.ศ. 1898 มีพระราชโอรส 2 พระองค์ คือ สมเด็จพระเจ้าเฟรเดอริกที่ 9 แห่งเดนมาร์ก และ เจ้าชายคนุด รัชทายาทแห่งเดนมาร์ก

คติพจน์ประจำรัชกาลของพระองค์คือ 

## อ้างอิง

### บรรณานุกรม

* 
* 
* 

## แหล่งข้อมูลอื่น

* The Royal Lineage  at the website of the Danish Monarchy
* Christian X at the website of the Royal Danish Collection at Amalienborg Palace
* 

หมวดหมู่:พระมหากษัตริย์เดนมาร์ก
หมวดหมู่:พระมหากษัตริย์ไอซ์แลนด์
หมวดหมู่:ราชวงศ์กลึคส์บวร์ค (เดนมาร์ก)
หมวดหมู่:มกุฎราชกุมารแห่งเดนมาร์ก
หญ้ากุศะ

**หญ้ากุศะ** (ชื่อวิทยาศาสตร์ *Desmostachya bipinnata*) เป็นหญ้าในวงศ์  Gramineae (Poaceae) มีถิ่นกำเนิดที่ประเทศอินเดียและเนปาล ชอบขึ้นในที่แห้งแล้งริมฝั่งแม่น้ำ โดยจะขึ้นเป็นกอเหง้าใหญ่ ใบอวบรูปยาวเหมือนหอก ขอบใบคม ดอกเป็นช่อรูปพีระมิด หรือเป็นแท่งตั้งตรง แข็ง สีน้ำตาลอ่อน ออกดอกตลอดฤดูฝน ขยายพันธุ์ได้โดยการเพาะเมล็ด และแยกกอ 

หญ้ากุศะเป็นหญ้าชนิดหนึ่งซึ่งถือกันว่ามีความสำคัญมากในศาสนาพุทธ เนื่องจากปรากฏในพุทธประวัติว่าวันก่อนที่พระโคตมพุทธเจ้าจะตรัสรู้ ทรงได้รับถวายหญ้าชนิดนี้จำนวน 8 กำมือจากพราหมณ์โสตถิยะ แล้วทรงนำไปปูรองที่ประทับนั่งในวันที่พระองค์ตรัสรู้ และนิยมนำหญ้าชนิดนี้มาประกอบพิธีกรรมทางศาสนา เช่น นำมาทำเป็นที่ประพรมน้ำพระพุทธมนต์ เป็นต้น 

ชาวฮินดูนับถือว่าหญ้านี้มีความศักดิ์สิทธิ์เช่นกัน โดยนำหญ้านี้มาประกอบพิธีกรรมศักดิ์สิทธิ์ในวันแรม 15 ค่ำ​เดือน 9 หรือที่เรียกว่า **กุโศตปาฎนีอมาวสยา** เพื่อเป็นการบูชาพระกฤษณะ

หญ้ากุศะยังมีสรรพคุณทางยาสมุนไพร คือ ใช้ทั้งต้นเป็นยาฝาดสมาน​ขับปัสสาวะ ขับเสมหะ รากมีรสหวาน เป็นยาเย็น แก้อาการกระหายน้ำได้อีกด้วย

## ดูเพิ่ม
* หญ้า

## อ้างอิง

หมวดหมู่:หญ้า
หมวดหมู่:สมุนไพร
หมวดหมู่:ต้นไม้ในพุทธประวัติ